આ સીડી ભક્તના હૃદયમાં તાપકલેશાનંદ વધારવાની ઔષધિ સમાન છે. કેમ કે પ્રભુના વિયોગમાં ગોપીજનોની વ્રજમાં જે સ્થિતિ હતી તે હળવી કરાવવાના હેતુથી ઉદ્ધવજી શ્રી ઠાકોરજીની આજ્ઞાથી વ્રજમાં પધાર્યા છે. ત્યારે ગોપીજનો – ઉધ્ધવજીનો સંવાદ તે પ્રેમની સર્વોત્કૃષ્ટ અવસ્થાના દર્શન કરાવે છે અને હૃદય દ્રવિભૂત થતાં આર્દ્ર બને છે. વિરહની ઉત્કંઠતા વધતી જતાં જીવ પ્રભુ વગર ન રહી શકે તેવી સ્થિતી બને ત્યારે જ નિરોધ લક્ષણ ગ્રંથના સાતમા શ્લોક મુજબની સાક્ષાતકારની પ્રક્રિયા થતાં દૈવીજીવ પ્રભુની નિત્યલીલાને પ્રાપ્ત કરે છે. તેથી આ ગીતશ્રીસુબોધીનીજીના આધાર પર પ.ભ. શ્રી શતીશ શર્માજી જેઓએ પી.એચ.ડી. કરેલ છે અને તેમની વાણી ખૂબજ મધુર – દર્દીલી હોવાથી વૈષ્ણવોને વિશ્વના ખૂણે ખૂણે લાભ મળે તે હેતુથી અહીં રજુ કરવામાં અમે ખૂબજ આનંદની લાગણી અનુભવીએ છીએ. એ જ દા.દા. નંદકુમારભાઇ ના ભગવદ્સ્મરણ.